
Καθορισμός χειμερινού ωραρίου λειτουργίας Αρχ/κών Χώρων, 

Τυποποίησης (ΕΛΟΤ).14 

Συμπλήρωση ποσού που χορηγείται στην Κτηματική Τράπεζα για 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Χορήγηση μέρους 1ου Χονδρεμπορικού Κέρδους από τον Α’ στον Β' 
χονδρέμπορο, κατά την διακίνηση και εμπορία ειδών της κατη¬ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 56603 (1) 


Πολιτογράφηση του αλλογενούς αλλοδαπού ΛΕΣΤΣΙΝΣΚΗ (ΕΕΟΗΤ- 
0ΗΙΝ5ΚΙ) Ολέγκ του Ανατόλ 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την 56.603/6.10.1989 Υπουργού Εσωτερικών, έγινε δεκτή η 


από 2.5.1988 αίτηση πολιτογράφησης του αλλογενούς αλλοδαπού ΛΕ¬ 
ΣΤΣΙΝΣΚΗ (ΕΕ0ΗΤ0ΗΙΝ5ΚΙ) Ολέγκ του Ανατόλ, για απόκτηση της 
Ελληνικής Ιθαγένειας. 

Αθήνα, 6 Οκτωβρίου 1989 

Ο ΥΠΟΥΡΓΟΣ 

Ν.ΚΩΝΣΤΑΝΤΟΠΟΥΛΟΣ 

-♦- 


Αριθ. 48021 χ.ά (2) 

Πολιτογράφηση του αλλοδαπού Γχαμπριέλ Ανδρόνε του Νικόλαε και 
άλλου - 1 - προσώπου. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 48021/9.10.1989 απόφαση του Υπουργού Εσωτερι¬ 
κών, έγινε δεκτή η από 2.11.1985 αίτηση πολιτογραφήσεως του αλλο¬ 
γενούς αλλοδαπού Γκαμπριέλ Ανδρόνε του Νικόλαε, για απόκτηση της 
Ελληνικής Ιθαγένειας. 

Με την αριθ. 42798 όμοια με την ίδια παραπάνω χρονολογία, έγινε 
δεκτή η από 18.2.1982 αίτηση πολιτογραφήσεως του αλλογενούς αλ¬ 
λοδαπού ΚΟΥΡΚΟΡ Γεωργίου του Αντωνίου, για απόκτηση της Ελλη¬ 
νικής Ιθαγένειας. 

Αθήνα, 9 Οκτωβρίου 1989 
Ο ΥΠΟΥΡΓΟΣ 

ΝΙΚ. ΚΩΝΣΤΑΝΤΟΠΟΥΛΟΣ 
-♦- 


Αριθ. 54373 κ.ά. (3) 

Πολιτογράφηση της αλλογενούς αλλοδαπής ΓΚΕΡΓΚΙΝΑΣ 1ου συζ. 

Γεωργίου ΝΤΖΙΝΑ και ενός (1) άλλου προσώπου 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την υπ’ αριθμ. 54373/10.10.1989 απόφαση του Υπουργού 
Εσωτερικών, έγινε αποδεκτή η από 6.6.1988 αίτηση πολιτογράφησης 
της αλλογενούς αλλοδαπής ΓΚΕΡΓΚΙΝΑΣ 1ου συζ. Γεωργίου 
ΝΤΖΙΜΑ, για απόκτηση της Ελληνικής Ιθαγένειας. 

Με την υπ’ αριθμ. 57974/10.10.1989 απόφαση του Υπουργού 
Εσωτερικών, έγινε αποδεκτή η από 28.9.1989 αίτηση πολιογράφησης 
του αλλογενούς αλλοδαπού ΑΜΠΟΥΧΗΤΖΛΕ Σαχέντ του Αμπντέλ 
Καρίμ, για απόκτηση της ελληνικής ιθαγένειας. 

Αθήνα, 10 Οκτωβρίου 1989 
Ο ΥΠΟΥΡΓΟΣ 

Ν.ΚΩΝΣΤΑΝΤΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 19832/Δ-3031 (4) 

Καθορισμός αμοιβής των προσώπων που θα απασχοληθούν στην συ¬ 
μπλήρωση των Στατιστικών Δελτίων της Ετήσιας Ενιαίας Γεωργι- 

κής Στατιστικής Έρευνας έτους 1987 και 1988. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ, 
ΓΕΩΡΓΙΑΣ ΚΑΙ ΔΗΜ. ΤΑΞΗΣ 

Έχοντας υπόψη: 

1. Τις διατάξεις του Ν.Δ. 3627/56 «περί οργανώσεως της ΕΣΥΕ» 
και του Π.Δ. 545/88 «περί οργανισμού της ΕΣΥΕ». 

2. Την κοινή απόφαση αριθ.'18060/135/69 των Υπουργών Συντο¬ 
νισμού και Γεωργίας «περί καθορισμού στατιστικών εργασιών περιλη- 
φθηαομένων εις το Πρόγραμμα της Υπηρεσίας Στατιστικής Υπουργείου 
Γεωργίας». 

3. Το Β.Δ. 111/62 «περί συλλογής κατ’ έτος στοιχείων επί των 
εκτάσεων των καλλιεργειών ως και επί της γεωργικής και κτηνοτροφι- 
κής παραγωγής». 

4. Το Νόμο 992/79, άρθρο 35 «περί Οργανώσεως Διοικητ. Υπηρε¬ 
σιών». 

5. Την απόφαση Υ-761/13.7.89 του Πρωθυπουργού με θέμα «Κα¬ 
θορισμός αρμοδιοτήτων του Αναπληρωτή Υπουργού Εθνικής Οικονο¬ 
μίας». 

6. Τις αποφάσεις αριθ. 18920/ΙΒ/19.9.86 και 16032/ΙΒ 737/ 
11.9.87 του Γ.Γ. της ΕΣΥΕ με τις οποίες εγκρίνεται η διενέργεια της 
Ετήσιας Γεωργικής Έρευνας των ετών 1987 και 1988. 

7. Σχετική εισήγηση της Γ.Σ. ΕΣΥΕ για την ανάγκη ολοκλήρωσης 
της Ετήσιας Γεωργικής Στατιστικής Έρευνας του έτους 1987 και 
1988, αποφασίζουμε: 

1. Καθορίζομε εφάπαξ αμοιβή των απασχολούμενων προσώπων στη 
διενεργούμενη ετήσια γεωργική στατιστική έρευνα (έτους 1987 & 
1988) Δήμων και Κοινοτήτων των καλλιεργουμένων εκτάσεων, της 
γεωργικής παραγωγής κλπ., ως ακολούθως: 

α. Σε πέντε χιλιάδες πεντακόσιες (5.500) δρχ. για τους Γραμματείς 
Δήμων και Κοινοτήτων ή τους αναπληρωτές τους που χρησιμοποιού¬ 
νται ως Στατιστικοί Ανταποκριτές για τη συλλογή στοιχειών και τη συ¬ 
μπλήρωση των ανάλογων στατιστικών εντύπων, για τους οποίους απαι¬ 
τείται αυξημένη απασχόληση. Οι ανωτέρω Δήμοι και Κοινότητες, οι 
οποίοι δεν μπορεί να υπερβούν τους εννιακόσιους (900) θα καθοριστούν 
ονομαστικά με απόφαση του Γ ενικού Γ ραμματέα της Εθνικής Στατιστι¬ 
κής Υπηρεσίας της Ελλάδος, μετά από προηγούμενη πρόταση της Δ/ 
νσης Οικονομικών Στατιστικών Α', σύμφωνα με το μέγεθος των απο- 
γραφομένων κατά Δήμο και Κοινότητα μονάδων και άλλων αντικειμε¬ 
νικών κριτηρίων. 

β. Σε πέντε χιλιάδες (5.000) δρχ. για τους Γραμματείς ή Αναπλη¬ 
ρωτές τους των υπολοίπων Δήμων και Κοινοτήτων της Χώρας που 
χρησιμοποιούνται επίσης ως Στατιστικοί Ανταποκριτές για τη συλλογή 
και συμπλήρωση των ανάλογων στατιστικών εντύπων της έρευνας. 

γ. Σε χίλιες (1.000) δρχ. για τους Κοινοτικούς Φύλακες για τη συ¬ 
γκέντρωση και παροχή των απαιτούμενων λεπτομερών στοιχείων της 
περιοχής τους στους Στατιστικούς Ανταποκριτές και για την εν γένει συ¬ 
νεργασία μαζί τους για τη συμπλήρωση των στατιστικών εντύπων της 
έρευνας. 

δ. Σε πενήντα (50) δραχμές για κάθε ελεγχόμενο συγκεντρωτικό 
δελτίο κάθε Δήμου και Κοινότητας από τους Γεωπόνους του Υπουρ¬ 
γείου Γεωργίας. 

2. Η προκαλούμενη ετήσια δαπάνη θα βαρύνει την πίστωση του 
προϋπολογισμού εξόδων της Γ.Γ. ΕΣΥΕ με κωδ. αριθ. εξόδου ΚΑΕ 
5323 «Λοιπές δαπάνες γεωργικού τομέα» του Ειδικού φορέα 13-150. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Οκτωβρίου 1989 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΕΣΩΤΕΡΙΚΟΝ ΕΘΝ. ΟΙΚΟΝΟΜΙΑΣ 

ΝΙΚ. ΚΩΝΣΤΑΝΤΟΠΟΥΛΟΣ ΣΩΤΗΡΗΣ ΧΑΤΖΗΓΑΚΗΣ 


ΟΙΚΟΝΟΜΙΚΩΝ 

ΑΝΤΩΝ. ΣΑΜΑΡΑΣ 


ΓΕΩΡΓΙΑΣ 

ΣΤΑΥΡ. ΔΗΜΑΣ 


ΔΗΜ. ΤΑΞΗΣ 

ΙΩΑΝ. ΚΕΦΑΛΟΓΙΑΝΝΗΣ 


Αριθ. 38822/Β1030 (5) 

Παροχή άδειας ίδρυσης της «Ιονικής Ανώνυμης Εταιρείας Επενδύ¬ 
σεων». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 4 του άρθρου 3 του Ν. 1266/82 «Όργανα 
ασκήσεως της νομισματικής, πιστωτικής και συναλλαγματικής πολιτι¬ 
κής και άλλες διατάξεις (ΦΕΚ 81/82). 

2. Το Ν.Δ. 608/1970 «περί εταιρειών επενδύσεων Χαρτοφυλακίου 
και Αμοιβαίων Κεφαλαίων». 

3. Την από 18.10.88 αίτηση της Ιονικής Τράπεζας για την έγκριση 
σύστασης εταιρείας Επενδύσεων Χαρτοφυλακίου. 

4. Την απόφαση της 21ης/Θέμα 1ο/19 Μαΐου 1989 Συνεδρίασης 
της Επιτροπής Κεφαλαιαγοράς, αποφασίζουμε: 

Παρέχουμε την άδεια για την ίδρυση της «Ιονικής Ανώνυμης Εται¬ 
ρείας Επενδύσεων» με ολοσχερώς καταβεβλημένο κεφάλαιο 
1.000.000.000 δρχ. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 6 Οκτωβρίου 1989 
ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΣΟΥΦΛΙΑΣ Α. ΣΑΜΑΡΑΣ 

- +- 

Αριθ. 1107949/2402/Α0006 (6) 

Ενοποίηση Οικονομικών Εφοριών και Δημοσίων Ταμείων Α’ και Β' 
Ελευθερίων Επαγγελμάτων Αθηνών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του Π.Δ. 551/88 (ΦΕΚ 259/Α) «Οργανισμός 
Νομαρχιών» (Οργάνωση Οικονομικών Υπηρεσιών). 

β) Του άρθρου 32 του Ν. 1828/89 (ΦΕΚ 2/Α) «Αναμόρφωση Φο¬ 
ρολογίας Εισοδήματος και άλλες διατάξεις». 

2. Την υπ’ αριθμ. 1052162/1045/26.4.89 (ΦΕΚ 329/89 Β’) 
απόφαση του Υπουργού των Οικονομικών, με την οποία παρατείνεται η 
λειτουργία των Οικονομικών Εφοριών και Δημοσίων Ταμείων Α’ και Β' 
Ελευθερίων Επαγγελμάτων Αθηνών μέχρι 31.12.1989, αποφασί¬ 
ζουμε: 

1. Ορίζουμε όπως οι Οικονομικές Εφορίες και τα Δημόσια Ταμεία Α’ 
και Β' Ελευθερίων Επαγγελμάτων Αθηνών λειτουργήσουν σαν ενοποιη¬ 
μένες μονάδες με τίτλο Α' Δ.Ο.Υ. Ελευθερίων Επαγγελμάτων Αθηνών 
και Β’ Δ.Ο.Υ. Ελευθερίων Επαγγελμάτων Αθηνών. 

2. Οι Δ.Ο.Υ. Α’ και Β’ Ελευθερίων Επαγγελμάτων Αθηνών διαρ¬ 
θρώνονται αντίστοιχα στα παρακάτω Τμήματα, στα οποία κατανέμο- 
νται οι αρμοδιότητες τους, όπως αυτές προσδιορίζονται στο άρθρο 5 του 
Π.Δ. 551/88, ως εξής: 

Α. Τμήμα Ελέγχου. 

Β. Τμήμα Φορολογίας Εισοδήματος και Ακίνητης Περιουσίας. 

Γ. Τμήμα Εμμέσων και Ειδικών Φόρων. 

Δ. Τμήμα Λογιστικό. 

Ε. Τμήμα Εσόδων. 

ΣΤ. Τμήμα Δικαστικό. 

3. Η παρούσα να δημοσιευτεί στην Εφημερίδα της Κυβέρνησης και 
να κυρωθεί με Νόμο. 

Αθήνα, 10 Οκτωβρίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

Αθ. ΚΑΝΕΛΛΟΠΟΥΛΟΣ ΑΝΤ. ΣΑΜΑΡΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αρίθ. 2078534/9028/0022 (7) 

Καθορισμός αποζημίωσης διδακτικού προσωπικού του Εθνικού Κέ¬ 
ντρου Δημόσιας Διοίκησης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 παρ. - του Ν. 1388/83 «Ίδρυση Εθνι¬ 
κού Κέντρου Δημόσιας διοίκησης». 

2. Την αριθμ. 113615/8917/24.11.86 Κοινή Απόφαση των 
Υπουργών Προεδρίας της Κυβέρνησης και Οικονομικών «Καθορισμός 
αποζημίωσης διδακτικού ποοσωπικοϋ του Εθνικού Κέντρου Δημόσιας 
Διοίκησης» (ΦΕΚ 871/Β/86). 

3. Την συνεδρίαση της 25.5.89 του Διοικητικού Συμβουλίου του 
Εθνικού Κέντρου Δημ. Διοίκησης. 

4. Τις διατάξεις του άρθρου 40 του Ν. 849/1978, αποφασί¬ 
ζουμε: 

Καθορίζουμε από 1 Οκτωβρίου 1989: 

α) Την αποζημίωση του διδακτικού προσωπικού του ΕΚΔΔ για τις 
ανάγκες της Εθνικής Σχολής Δημόσιας Διοίκησης (ΕΣΔΔ) και των διυ¬ 
πουργικών επιμορφωτικών προγραμμάτων του Ινστιτούτου Διαρκούς 
Επιμόρφωσης (ΙΔΕ) να ανέρχεται στο ύψος των τεσσάρων χιλιάδων 
(4.000) δρχ. την ώρα η οποία θα καταβάλλεται μετά την εκτέλεση του 
διδακτικού έργου κατά ενότητα του εκπαιδευτικού προγράμματος. 

β) Την αποζημίωση του διδακτικού προσωπικού για τα επιμορφω¬ 
τικά προγράμματα που γίνονται σε συνεργασία των Υπουργείων, 
ΝΠΔΔ, ΟΤΑ με το ΙΔΕ να ανέρχεται στο ύψος των δύο χιλιάδων 
(2.000) δρχ. ανά ώρα. 

Σε κάθε περίπτωση καταβάλλεται μετά την πραγματοποίηση του δι¬ 
δακτικού έργου κατά πρόγραμμα επιμόρφωσης. 

Η αποζημίωση του διδακτικού προσωπικού του ΕΚΔΔ για τις ξένες 
γλώσσες είναι αυτή που ορίζεται με την 113615/8917/14.11.86 
κοινή Απόφαση των Υπουργών Προεδρίας της Κυβέρνησης και Οικονο¬ 
μικών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Οκτωβρίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Αθ. ΚΑΝΕΛΛΟΠΟΥΛΟΣ ΑΝΤΩΝΗΣ ΣΑΜΑΡΑΣ 

- ♦- 

Αριθ. 2075363/3353/0023 (8) 

Σύναψη δανείου με έκδοση ομολόγων Ελληνικού Δημοσίου με ρήτρα 

ΕΟΙΙ τριετούς διάρκειας, και ημερομηνία έκδοσης 16 Οκτωβρίου 

1989. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 62 του Ν. 1642/86 «Για το Φόρο Προ¬ 
στιθέμενης Αξίας» (ΦΕΚ 125/21.8.86). 

2. Την κοινή απόφαση αρ. 97767/3613/17.9.86 των Υπουργών 
Εθνικής Οικονομίας και Οικονομικών, αποφασίζουμε: 

1. Τη σύναψη δανείου με έκδοση ομολόγων Ελληνικού Δημοσίου με 
ρήτρα ΕΟΙΙ, τριετούς διάρκειας, και ημερομηνία έκδοσης την 16 Οκτω¬ 
βρίου 1989. 

Οι εγγραφές θα γίνουν από 12.10.89 μέχρι και 16.10.89. 

Το επιτόκιο ορίζεται σε εννέα και εβδομήντα πέντε τοις εκατό 
(9,75%) το χρόνο σταθερό για όλη τη διάρκεια του δανείου. 

Το ύψος του δανείου θα καθοριστεί με νεώτερη απόφασή μας. 

2. Τροποποιούμε την παράγραφο 1 των «Γενικών Όρων» της αρ. 
97767/3613/17.9.86 κοινής απόφασης Υπ. Εθνικής Οικονομίας και 
Οικονομικών, ύστερα από την από 21.9.89 αναθεώρηση των ποσοστών 
συμμετοχής κάθε Κοινοτικού νομίσματος στην αξία του ΕΟΙΙ που ανα¬ 
κοίνωσε η Ευρωπαϊκή Επιτροπή της ΕΟΚ, ως ακολούθως: 

«Η Ευρωπαϊκή Νομισματική Μονάδα (ΕΟΙΙ) σύμφωνα με τους Κοι¬ 
νοτικούς Κανονισμούς αριθ. 3180/18.12.78, 2626/15.9.84 και 
1971/19.6.89 καθορίζεται ως το άθροισμα της αξίας των εξής νομι¬ 
σμάτων: 0,624 μάρκα Δυτικής Γερμανίας, 0,0878 λίρες Αγγλίας, 
1,33 γαλικά φράγκα, 152 ιταλικές λιρέττες, 0,220 ολλανδικά φιορί¬ 
νια, 3,30 βελγικά φράγκα, 0,13 φράγκα Λουξεμβούργου, 0,198 Κο¬ 


ρώνες Δανίας, 0,00855 λίρες Ιρλανδίας, 1,44 δραχμές, 6,89 πεσέτες 
Ισπανίας και 1,39 εσκούδος Πορτογαλίας». 

Η απόφασή μας αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ · ΟΙΚΟΝΟΜΙΚΟΝ 

Γ. ΣΟΥΦΛΙ ΑΣ ΑΝΤ. ΣΑΜΑΡΑΣ 

-φ- 

Αριθ. 1107166/9280/0009 (9) 

Καθορισμός δείγματος 1989. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις του άρθρου 57 του Π.Δ. 129/89 (Κώδικας Φορολο¬ 
γίας Εισοδήματος) και ειδικότερα: 

α. Του πρώτου εδαφίου της παραγράφου 3 σύμφωνα με το οποίο ο 
έλεγχος των δηλώσεων γίνεται δειγματοληπτικά και σε αριθμό υποθέ¬ 
σεων που απαιτούνται κάθε φορά, ώστε να είναι πλήρης και ουσιαστι¬ 
κός. 

β. Του τρίτου εδαφίου της παραγράφου 3 σύμφωνα με το οποίο για 
την επιλογή του δείγματος, που μπορεί να είναι τυχαίο λαμβάνονται 
ιδιαίτερα υπόψη ο κλάδος ή η κατηγορία των επιχειρήσεων ή επαγγελ¬ 
μάτων και στοιχεία ή χαρακτηριστικά του αριθμού φορολογικού μη¬ 
τρώου ή της ταυτότητας των υποχρέων. 

γ. Της περίπτωσης α’ της παραγράφου 4 σύμφωνα με την οποία προ- 
κειμένου για επιτηδευματίες των οποίων έχουν κατασχεθεί ανεπίσημα 
βιβλία και στοιχεία ή όταν υπάρχουν ουσιαστικές παραβάσεις του 
Κ.Φ.Σ. που έχουν οριστικοποιηθεί. 

δ. Της περίπτωσης α’ της παραγράφου 7 σύμφωνα με την οποία με 
αποφάσεις του Υπουργού των Οικονομικών οι οποίες δημοσιεύονται 
στην Εφημερίδα της Κυβέρνησης, καθορίζονται τα κριτήρια και οι λε¬ 
πτομέρειες για την επιλογή του δείγματος, το οποίο ανάλογα με τις δυ¬ 
νατότητες ελέγχου μπορεί να επεκτείνεται σταδιακά και σε άλλους το¬ 
μείς και ότι ο δειγματοληπτικός έλεγχος εφαρμόζεται ανάλογα και για 
τις ανέλεγκτες δηλώσεις οικονομικού έτους 1985 και παλαιοτέρων. 

ε. Τον αριθμό του διαθέσιμου ελεγκτικού προσωπικού κατά κατηγο¬ 
ρία βιβλίων και πηγή εισοδήματος, αποφασίζουμε: 

1. Σε έλεγχο υπόκεινται οι ανέλεγκτες δηλώσεις φορολογίας εισοδή¬ 
ματος οικονομικού έτους 1989 και παλαιοτέρων των Βιομηχανικών, 
Βιοτεχνικών και μικτών επιχειρήσεων, των φυσικών και νομικών προ¬ 
σώπων, κοινοπραξιών και κοινωνιών αστικού Δικαίου, εφόσον σε μία 
τουλάχιστο από τις ανέλεγκτες αυτές δηλώσεις, δηλώθηκαν ακαθάρι¬ 
στα έσοδα από την άσκηση ενός ή περισσοτέρων από τα παρακάτω 
επαγγέλματα, χωρίς να εξετάζεται αν πρόκειται για κύριο ή δευτερεύον 
κλάδο εκμετάλλευσης ή κατηγορία των τηρηθέντων βιβλίων του 
Κ.Φ.Σ. 

α) Ιχθυοτροφεία. 

β) Ξενοδοχεία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Οκτωβρίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 
- φ - 

Αρ. 1106987/4111/0019 (10) 

Τροποποίηση ορισμένων διατάξεων του Ν. 718/77 Υπουργού Οικονο¬ 
μικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 718/1977 «περί εκτελωνιστών». 

2. Τις προτάσεις της Επιτροπής Επεξεργασίας θεμάτων Εκτελωνι¬ 
στών που συγκροτήθηκε με τις αριθμ. Τ. 3262/27/25.8.1987 και Τ. 
1419/1311/3.12.1987 αποφάσεις. 

3. Την από 10.8.1989 αναφορά της Ομοσπονδίας Εκτελωνιστών 
της Ελλάδος. 

4. Την ανάγκη αναβάθμισης του εκτελωνιστικού Επαγγέλματος και 
την λήψη μέτρων για την αντιμετώπιση του υπερκορεσμού που παρατη- 
ρείται στο εκτελωνιστικό επάγγελμα, ειδικότερα ενόψει της ολοκλήρω¬ 
σης της Εσωτερικής Αγοράς της ΕΟΚ του 1992, αποφασίζουμε: 

ΕΦΗΜΕΡΙΕ ΤΗΣ ΚΫΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο μόνο 

1. Το εδάφιο β) της παραγράφου 1 του άρθρου 3 του Ν. 718/77 
αντικαθίσταται ως εξής: 

«β) Προχειμένου περί εμπορεύματος ανήχοντος εις εταιρείας, οργανι¬ 
σμούς ή ιδρύματα, υπό τον εχάστοτε γενικού χαι όχι δι’ ορισμένου είδους 
πράξεις* νομίμου εκπροσώπου των, ή υπό εξουσιοδοτημένου εκτελωνι- 
στού». 

2. Το εδάφιο γ) της παραγράφου 1 του άρθρου 3 του Ν. 718/77 
αντικαθίσταται ως εξής: 

«γ) Προχειμένου περί ειδών προοριζομένων δια ή ανηκόντων εις αα) 
το Δημόσιον, τους Οργανισμούς Τοπικής Αυτοδιαικήαεως (Ο.Τ.Α.) και 
τα Νομικά Πρόσωπα Δημοσίου Δικαίου (Ν.Π.Δ.Δ.), ββ) τας Δημοσίας 
Επιχειρήσεις, τους Οργανισμούς και τα Κοινωφελή Ιδρύματα, εφόσον 
συνδέονται δια συμβάσεων μετά του Δημοσίου - εξαιρέσει των δια την 
επένδυσιν κεφαλαίων γενικώς υπογραφομένων συμβάσεων - ή απολαύ¬ 
ουν προνομίων χορηγηθέντων υπ’ αυτού - εξαιρέσει των δια την επένδυ- 
σιν κεφαλαίων χορηγουμένων ειδικών προνομίων - ή καθ’ οιονδήποτε 
τρόπον επιχορηγούνται υπό του Δημοσίου, υπό εξουσιοδοτημένου τακτι¬ 
κού υπαλλήλου των ή υπό εκτελωνιστού. 

3. Η παράγραφος 2 του άρθρου 3 του Ν. 718/77 αντικαθίσταται ως 
εξής: 

««2. Κατ’ εξαίρεση, προχειμένου για μεταφορά και εξαγωγή εγχω¬ 
ρίων προϊόντων, ως επίσης και για εφοδιασμό πλοίων και αεροσκαφών, 
μέχρι την παράδοση των εφοδίων σ’ αυτά, τις εκτελωνιστικές εργασίες 
επιτρέπεται να εκτελεί, εκτός από τον εκτελωνιστή ή τον κατά τις δια¬ 
κρίσεις της προηγούμενης παραγράφου δικαιούχο του εμπορεύματος 
και υπάλληλος του τελευταίου τούτου, εφόσον είναι ικανός για κάθε δι- 
καιοπραξία και κατέχει απολυτήριο Λυκείου ή εξαταξίου Γυμνασίου ή 
ισότιμης προς αυτά σχολής της ημεδαπής ή της αλλοδαπής. 

Ειδικά, επί ανεφοδιασμού πλοίων και αεροσκαφών με εγχώρια προ¬ 
ϊόντα ως επίσης με τρόφιμα, ποτά και καπνικά, γενικά, είδη αλλοδαπής 
προέλευσης, ανεξάρτητα από το ύψος της αξίας τους ή με άλλα αλλο¬ 
δαπά είδη αξίας μέχρι το ποσό των χιλίων (1000) δολλαρίων ΗΠΑ, τις 
εκτελωνιστικές εργασίες μπορεί να εκτελεί, επί πλέον και ο μεσολαβών 
εφοδιαστής, ή ο εξουσιοδοτημένος υπάλληλος αυτού, εφόσον είναι ικα¬ 
νός για κάθε δικαιοπραξία και κατέχει τον τίτλο σπουδών του προηγού¬ 
μενου εδαφίου». 

4. Η παράγραφος 1 του άρθρου 8 του Ν. 718/77 αντικαθίσταται ως 
εξής: 

«1. Ο διαγωνισμός προς απόκτησιν του πτυχίου εκτελωνιστού διενερ- 
γείται μία φορά κάθε τρία (3) χρόνια σε κάθε τελωνειακή περιφέρεια, η 
δε προκήρυξις αυτού δημοσιεύεται κατά τα εις την επομένην παράγραφο 
οριζόμενα, τουλάχιστον τρεις μήνες προ της διεξαγωγής του». 

5. Η παράγραφος 4 του άρθρου 11 του Νόμου 718/77 αντικαθίστα¬ 
ται ως εξής: 

«4. Οι κατά τις προηγούμενες παραγράφους έγγραφες εντολές, εφό¬ 
σον είναι αόριστης ή ορισμένης χρονικής διάρκειας και δεν αφορούν σ’ 
ένα συγκεκριμένο και μόνο εκτελωνισμό, μπορούν, στις περιπτώσεις 
που αφορούν εκτελωνιστές, ασκούμενους εκτελωνιστές στις περιπτώσεις 
του άρθρου 9 ή υπαλλήλους που αναφέρονται στα εδάφια (γ) και (δ) της 
παραγράφΟυ 1 του άρθρου 3 του παρόντος, να απευθύνονται και κατα- 
θέτονται στις αρμόδιες επιτροπές, οι οποίες εφοδιάζουν τους παραπάνω 
με ειδικό δελτίο εξουσιοδοτήσεων δεόντως θεωρημένου από την επι¬ 
τροπή. Η διαδικασία αυτή τηρείται και όταν πρόκειται για υπαλλήλους 
εφοδιαατών, εξαγωγέων και εκπροσώπους εταιρειών, ιδρυμάτων και 
οργανισμών, για τους οποίους η κατάθεση των παραπάνω εγγράφων 
εντολών είναι υποχρεωτική». 

6. Το εδάφιο (ιζ) της παραγράφου 1 του άρθρου 13 αντικαθίσταται 
ως εξής: 

«ιζ) Να μην καθυστερούν την ολοκλήρωση των τελωνειακών και λοι¬ 
πών εν γένει διατυπώσεων, ουδέ να δημιουργούν εξ αμελείας ή οιουδή- 
ποτε ετέρου λόγου εκκρεμότητας περί την τακτοποίησιν των παραστατι¬ 
κών εγγράφων ή να παρακρατούν εις χείρας των τελωνειακό παραστα¬ 
τικά έγγραφα άνευ αδείας του προϊσταμένου της τελωνειακής Αρχής», 

Η απόφαση αυτή να δημοσιευθεί στην Εφημερίδα της Κυβερνήσεως και να 
κυρωθεί με νόμο. 

Αθήνα, 6 Οκτωβρίου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 


Αρ, Β2/4507 ' (11) 

Άδεια κατοχής Β’ θέσης στον Πέτρο Γέμτο. 

Ο ΥΠΟΥΡΓΟΣ 

ΕΘΙΜΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και τη λει¬ 
τουργία των Ανωτάτων Εκπ/κών Ιδρυμάτων» όπως συμπληρώθηκε με 
την παρ. 6 του άρθρου 48 του Ν. 1404/83. 

2. Το αριθμ. 459/2.11.83 Π.Δ/γμα (ΦΕΚ 175/29.11.83 τ.Α - ). 

3. Τα αριθμ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

4. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ.Α’). 

5. Την αριθμ. Τ.774/17.7.89 (ΦΕΚ 547/18.7.89) τ.Β’) απόφαση 
του Πρωθυπουργού, ορισμού αρμοδιοτήτων στην Αναπληρωτή 
Υπουργό Εθνικής Παιδείας και Θρησκευμάτων. 

6. Το αριθ. 1649/832/3.10.89 έγγραφο του Πανεπιστημίου Αθη¬ 
νών, αποφασίζουμε: 

Παρέχουμε την άδεια στον Πέτρο Γέμτο, καθηγητή του τμήματος 
Οικονομικών Επιστημών του Πανεπιστημίου Αθηνών να κατέχει και τη 
θέση του Γενικού Γραμματέα του Υπουργείου Εθνικής Παιδείας και 
θρησκευμάτων από 11.7.89 και για το ακαδημαϊκό έτος 1989-90. 
Για το σκοπό αυτό του χορηγούμε άδεια απουσίας με αποδοχές για τέσ¬ 
σερις (4) ημέρες ανά εβδομάδα. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρίστων απο¬ 
δοχών που λαμβάνει ως μέλος του Δ.Ε.Π. και τα 3/4 του συνόλου των 
ακαθαρίστων κάθε φύσης αμοιβών του για την απασχόλησή του στην 
παραπάνω θέση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Οκτωβρίου 1989 

Η ΑΝΑΠΛ. ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

-♦- 

Αρ. ΥΠΠΟ/ΑΡΧ/Α2/Φ31/41721/2537 (12) 

Καθορισμός χειμερινού ωραρίου λειτουργίας Αρχ/κών Χώρων, Μου¬ 
σείων και Μνημείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν. 1558/85 «Περί Κυβερνήσεως και Κυβερνη¬ 
τικών Οργάνων». 

2) Τις διατάξεις του άρθρου 10 παρ. 2 του Π.Δ. 941/77 «Περί Ορ¬ 
γανισμού του ΥΠΠΟ (ΦΕΚ 320/Α/17/10/77). 

3) Τις διατάξεις του άρθρου 3 παρ. 3 του Ν. 736/77 «Περί Οργανι¬ 
σμού του ΤΑΠ (ΦΕΚ 316/Α/15.10.77), αποφασίζουμε: 

1) Καθορίζουμε το ωράριο λειτουργίας των Αρχ/κών Χώρων, Μου¬ 
σείων και Μνημείων του Κράτους, σύμφωνα με τις παρακάτω κατηγο¬ 
ρίες και για το χρονικό διάστημα παό 15 Οκτωβρίου 1989 έως 31 
Μαρτίου 1990, σύμφωνα με τις παρακάτω κατηγορίες: 

Α. Μουσεία: Εθνικό Αρχ/ό Μουσείο, τα Αρχ/κά Μουσεία Ακροπό- 
λεως, Θεσ/νίκης, Αρχαίας Ολυμπίας, Δελφών, Επίδαυρου, Ρόδου, Χα¬ 
νιών, Κορίνθου, Ανάκτορο Ιπποτών Ρόδου, Δίου, Σάμου, και Λευκού 
Πύργου. 

Αρχ/κοί χώροι: Ακροπόλεως, Δελφών, Αρχαίας Ολυμπίας, Μυκη¬ 
νών, Κορίνθου, Τίρυνθας, Παλαμηδίου, Επιδαύρού, Αφαίας, Κάστρο 
Πλαταμώνα, Δίου, Δωδώνης, Ζάκρου, Λίνδου, Ιαλυσού, Καμείρου, 
Κνωσού και το Σπήλαιο Ψυχρού Λασηθίου. 

Β. Όλοι οι αρχ/κοί χώροι, τα Μουσεία και τα Μνημεία που δεν ανα- 
φέρονται σ’ άλλη ειδική κατηγορία. 

Γ. Το Αρχ/κό Μουσείο Ηρακλείου και οι αρχ/κοί χώροι Φαιστού και 
Γόρτυνας Δ.Ο. Αρχ/κός Χώρος του Σουνίου. 

Ε, Τα Μεσαιωνικά τείχη της Ρόδου. 

ΣΤ. Η Κοσμητική Συλλογή της Ρόδου. 

2. Όλα τα Μουσεία, Μνημεία και οι Αρχ/κοί Χώροι παραμένουν 
κλειστά κατά τις ακόλουθες ημέρες αργίας: 1η Ιανουάριου, 25η Μαρ¬ 
τίου, Μεγ. Παρασκευή μέχρι τις 12 μμ, Κυριακή του Πάσχα, 1η Μαΐου 

25η Δεκεμβρίου και 26η Δεκεμβρίου. 

3. Εξαιρέσιμες αργίες είναι εκτός αυτών που αναφέρονται ανωτέρω 
στην παράγραφο 2, οι ημέρες αργίας για το προσωπικό των Δημοσίων 
Υπηρεσιών και Ν.Π.Δ.Δ. όπως ορίζονται με τον Ν. 1157/81 (ΦΕΚ 
126/Α/12.5.81) άρθρο 1 παρ. 11. Κατά τις αργίες αυτές οι Αρχ/κοί 
Χώροι και τα Μουσεία λειτουργούν με το οριζόμενο ωράριο Κυριακών 
και εξαιρέσιμων ημερών. 

4. Όλοι οι αρχ/κοί χώροι, τα Μουσεία και τα Μνημεία της Β' κατη¬ 
γορίας παραμένουν κλειστά τη Δευτέρα. Τά Μουσεία της Α κατηγορίας 
λειτουργούν την Δευτέρα από 11 πμ μέχρι 17.00 μ.μ. 

5. Η απόφαση αυτή ισχύει από 15 Οκτωβρίου 1989 οπότε παύουν 
να ισχύουν οι προηγούμενες σχετικές αποφάσεις. 

I I απόφαση αυτή θα δημοσιευθεί στην Εφημερίδα της Κυβερνήσεως. 



Αθήνα 

, 2 Οκτωβρίου 1989 




Ο ΥΠΟΥΡΓΟΣ 

Γ. ΜΥΛΩΝΑΣ 


Μ.Μ. 




ΚΑΤΗΓΟΡΙΕΣ 

ΑΡΧ/ΚΟΙ 

ΧΩΡΟΙ 

ΜΟΥΣΕΙΑ ■ 

ΜΝΗΜΕΙΑ 

ΧΕΙΜΕΡΙΝΟ ΩΡΑΡΙΟ 

15 Οκτωβρίου 1989 - 31 Μαρτίου 199(1 


ΔΕΥΤΕΡΑ 

ΤΡΙΤΗ-ΠΑΡΑΣΚΕΥΗ 

ΣΑΒΒΑΤΑ-ΚΥΡΙΑΚΕΣ 

ΕΞΑΙΡΕΣΙΜΕΣ 

Α ΜΟΥΣΕΙΑ 

11.00-17.00 

8.00-17.00 

8.30-15.00 

Α ΑΡΧ/ΚΟΙ 
ΧΩΡΟΙ ΜΝΗ¬ 
ΜΕΙΑ 

8.00-17.00 

8.00-17.00 

8.30-15.00 

Β 

ΚΛΕΙΣΤΑ 

8.30-15.00 


Γ. ΜΟΥΣΕΙΟ 
ΗΡΑΚΛΕΙΟΥ 

11.00-17.00 

8.00-17.00 


ΧΩΡΟΙ 
ΦΑΙΣΤΟΥ - 
ΓΟΡΤΥΝΙΑΣ 

8.00-17.00 

8.00-17.00 


Δ 

10.00-Δύση 

Ηλιου 



Ε 

15.00-17.00 

Κάθε Δευτέρα και Σά 

ίββατο 

ΣΤ 

8.00-13.00 


8.00-12.00 


♦ 


Αρ. Α17α/Ο2/1ΟΟ/Φ.0·2·2·1 (13) 

Τροποποίηση και συμπλήρωση της απόφασης Δ17α/01/79/ 
Φ.Θ.2.2.1/24.8.1989 Υπουργού Περ/ντος, Χωρ/ξίας και Δημ. 
Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡ¬ 
ΓΩΝ 

Έχοντας υπόψη: 

1) Τις διατάξεις του άρθρου 29 του ν. 1558/1985 «Κυβέρνηση και 
Κυβερνητικά όργανα» (ΦΕΚ Α' 137). 

2) Την απόφαση αριθ. Δ17α/01/79/Φ.Θ.2.2.1/24.8.1989 «Με¬ 
ταβίβαση αρμοδιοτήτων Υπουργού Περ/ντος Χωρ/ξίας και Δημοσίων 
Έργων, στον Γενικό Γραμματέα και στους Προϊσταμένους των Δ/ 
νσεων και Τμημάτων της Κεντρικής Υπηρεσίας της Γενικής Γραμμα¬ 
τείας Δημοσίων Έργων του Υπουργείου Περ/ντος Χωρ/ξίας και Δημο¬ 


σίων Έργων» (ΦΕΚ Β' 666), αποφασίζουμε: 

Άρθρο μόνο 

Στο τέλος της περίπτωσης ε της τιαραγράφου 2 της απόφασής μας 
αριθ. Δ17/α/01/79/Φ.Θ.2.2.1/24.8.1989 «Μεταβίβαση αρμοδιο¬ 
τήτων του Υπουργού Περ/ντος Χωρ/ξίας και Δημοσίων Έργων στον 
Γενικό Γραμματέα και στους Προϊσταμένους των Δ/νσεων και Τμημά¬ 
των της Κεντρικής Υπηρεσίας της Γενικής Γραμματεΐας Δημοσίων Έρ¬ 
γων του Υπουργείου Περ/ντος Χωρ/ξίας και Δημοσίων Έργων (ΦΕΚ 
Β' 666) προστίθεται εδάφιο που έχει ως εξής: 

«Στις μεταβιβαζόμενες αρμοδιότητες περιλαμβάνεται και η έγκριση 
πιστώσεων μέχρι 50.000.000 δρχ.». 

Αθήνα, 9 Οκτωβρίου 1989 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 

-♦- 

Αρ. οιχ. Β.20285/1766 ' (14) 

Ορισμός νέου Εντεταλμένου Συμβούλου στον Ελληνικό Οργανισμό Τυ¬ 
ποποίησης (ΕΛΟΤ). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/Α/26.7.85) «Κυβέρνηση και Κυ¬ 
βερνητικά Όργανα», και ιδίως του άρθρου 23 & 1 και του άρθρου 27 & 
3 αυτού. 

β) Του Π.Δ. 229/86 (ΦΕΚ 96/Α/16.7.86) «Σύσταση, Οργάνωση 
και αρμοδιότητες της Γενικής Γραμματείας Βιομηχανίας», και ιδίως 
του άρθρου 1 & 2 περίπτωση γ αυτού και του Π.Δ. 396/89 (ΦΕΚ 
172/Α/16.6.89) και ιδίως του άρθρου 46 αυτού. 

γ) Του Νόμου 372/76 «Σύσταση και λειτουργία του Ελληνικού Ορ¬ 
γανισμού Τυποποιήσεως» (ΦΕΚ 166/Α/30.6.76) και ιδίως του άρ¬ 
θρου 8 αυτού. 

2. Την 16424/633/16.9.87 απόφαση του Υφυπουργού Βιομηχα¬ 
νίας, Ενέργειας & Τεχνολογίας με την οποία είχε ορισθεί ο Σ. Αντωνίου 
Εντεταλμένος Σύμβουλος του ΕΛΟΤ. 

3. Την από 10.8.89 αναφορά του Εντεταλμένου Συμβούλου του 
ΕΛΟΤ Σάλωνα Αντωνίου σχετικά με υποβληθείσα στον Υπουργό του 
ΥΒΕΤ παραίτησή του από τα καθήκοντα του αυτά, αποφασίζουμε: 

1. Αποδεχόμαστε την παραίτηση του Σ. Αντωνίου από τα καθήκοντα 
του Εντεταλμένου Συμβούλου του ΕΛΟΤ. 

2. Ορίζουμε νέο Εντεταλμένο Σύμβουλο του ΕΛΟΤ τον Αντ. Κορο- 
γιαννάκη, Χημικό Μηχανικό. 

3. Η θητεία του ανωτέρω οριζομένου νέου Εντεταλμένου Συμβούλου 
του ΕΛΟΤ είναι τριετής και αρχίζει από την ημέρα δημοσιεύσεως της 
παρούσης στην εφημερίδα της Κυβερνήσεως. 

4. Η προηγούμενη απόφαση 16424/633/16.9.87 καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Οκτωβρίου 1989 

Ο ΥΠΟΥΡΓΟΣ 

Μ. ΠΑΠΑΚΩΝΣΤΑΝΤΙΝΟΥ 


Αριθ. Οικ. Β 20299/1767 (15) 

Ορισμός νέου Προέδρου και νέων μελών του Δ.Σ. του ΕΛΟΤ. 


Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του 1558/85 (ΦΕΚ 137/Α/26.7.85) «Κυβέρνηση και κυβερ¬ 
νητικά όργανα» και ιδίως του άρθρου 23 παρ. 1 και του άρθρου 27 παρ. 
3 αυτού. 

β) Του Π.Δ, 229/86 (ΦΕΚ 96/Α/16.7.86) «Σύσταση, Οργάνωση 
και αρμοδιότητες της Γενικής Γ ραμματεΐας Βιομηχανίας» και ιδίως του 
άρθρου 1 παρ. 2 περίπτωση γ αυτού και του Π.Δ. 396/89 (ΦΕΚ 172/ 
Α/16.6.89) και ιδίως του άρθρου 46 αυτού. 

γ) Του Ν. 372/76 «Σύσταση και λειτουργία του Ελληνικού Οργανι¬ 
σμού Τυποποίησης» (ΦΕΚ 166/Α/30.6.76) και ιδίως του άρθρου 4 

αυτού. 

2. Την 15394/424/11.7.88 απόφαση του Αν. Υπουργού του Βιο¬ 
μηχανίας, Ενέργειας και Τεχνολογίας περί διορισμού του Διοικητικού 
Συμβουλίου του Ε.Λ.Ο.Τ. 

3. Την υποβληθείσα στον Υπουργό του ΥΒΕΤ παραίτηση του Προέ¬ 
δρου του Δ.Σ. του ΕΛΟΤ Γ. Βαρουφάκη. 

4. Το Β1/17033/4.10.89 ΤΕΕΕΧ του Υπουργείου Εμπορίου «εκ¬ 
πρόσωποι υπουργείου Εμπορίου στο Δ.Σ. του ΕΛΟΤ», αποφασί¬ 
ζουμε: 

1. Αποδεχόμαστε την παραίτηση του Γ. Βαρουφάκη από τα καθήκο¬ 
ντα του Προέδρου του Δ.Σ. του ΕΛΟΤ. 

2. Τροποποιούμε την 15394/424/11.7.88 (ΦΕΚ 475/Β/ 
12.7.88) απόφαση του Αν. Υπουργού του ΥΒΕΤ και διορίζουμε: 

α) Πρόεδρο του Δ.Σ. του ΕΛΟΤ την Κυριακή Τσούνη, Οικονομο¬ 
λόγο. 

β) Τακτικό μέλος του Δ.Σ. του ΕΛΟΤ τον Αθαν. Βλάχο με αναπλη¬ 
ρωτή του τον Δημ. Ντόγκα, υπαλλήλους του Υπ. Εμπορίου. 

3. Στο ως άνω Δ.Σ. μετέχει ως τακτικό μέλος ο Δ/ντης της Δ/νσης 
Βιομηχανικής Πολιτικής του ΥΒΕΤ αναπληρούμενος από το νόμιμο 
αναπλήρωτή του. 

4. Η θητεία των ως άνω λήγει την 12.7.91. 

5. Κατά τα λοιπά ισχύει η 15394/424/11.7.88 (ΦΕΚ 475/Β/ 
12.7.88) απόφαση του Αν. Υπουργού του ΥΒΕΤ. 

6. Η ισχύς της παρούαης αρχίζει από της δημοσιεύαεως της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Οκτωβρίου 1989 

Ο ΥΠΟΥΡΓΟΣ 

Μ. ΠΑΠΑΚΩΝΣΤΑΝΤΙΝΟΥ 

-—*- 

Αριθ. Κ2-7232 (16) 

Συμπλήρωση ποσού που χορηγείται στην Κτηματική Τράπεζα για τα 

υπηρεσιακά ταξίδια των υπαλλήλων της στο εξωτερικό. 

Ο ΥΠΟΥΡΓΟΣ ΕΜΠΟΡΙΟΥ 


Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις των άρθρων 1 παρ. ό.και 13 του Ν. 1256/82 όπως 
συμπληρώθηκε με το άρθρο 21 του Ν. 1288/82. 

3. Την αριθ. 41176/7.4.82 εγκύκλιο του Πρωθυπουργού. 

4. Την αριθ. 3147/6.10.82 Π.Υ.Σ. 

5. Το αριθ. 8251/31.12.82 έγγραφο Γ.Υ.Σ. 

6. Την αριθ. Κ2-1808/2.3.89 απόφαση του Υπουργού Εμπορίου. 

7. Το αριθ. 46005/20.9.89 έγγραφο της Κτηματικής Τράπεζας, 
αποφασίζουμε: 

Συμπληρώνουμε το ποσό των 40.000 δ ΙΙ8Α που είχε χορηγηθεί 
στην Κτηματική Τράπεζα για τα υπηρεσιακά ταξίδια των υπαλλήλων 
της στο εξωτερικό με το ποσό των 20.000 $ ΙΙ5Α (συνολικά ποσό 

όο.οοο δ υδΑ). 

Το παραπάνω ποσό θα χρησιμοποιηθεί για τις συχνές υπηρεσιακές 
μετακινήσεις στελεχών της Τράπεζας στις Η.Π.Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Σεπτεμβρίου 1989 

Ο ΥΠΟΥΡΓΟΣ 

ΑΝΔ. ΑΝΔΡΙΑΝΟΠΟΥΛΟΣ 


♦ 


Αριθ. 251/89 (17) 

Έγκριση του Ειδικού Κανονισμού Λιμένα Θεσσαλονίκης αριθ. 31. 


Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Π.Δ. 187/73 «περί Κώδικα 
Δημοσίου Ναυτικού Δικαίου». 

2. Το έγγραφο του Νομάρχη Θεσ/νίκης αριθ. ΕΣ 18991/6.6.88. 

3. Το σχέδιο του Ειδικού Κανονισμού Λιμένα Θεσ/νίκης που μας 
υποβλήθηκε με την αριθ. 3131/16/89/13.9.89 αναφορά της Λιμενι¬ 


κής Αρχής Θεσ/νίκης και επειδή με τις ανωτέρω διατάξεις ρυθμίζονται 
θέματα που κανονίζουν την εύρυθμη λειτουργία του Λιμένα αποφασί¬ 
ζουμε: 

Άρθρο Μόνο 

α) Εγκρίνουμε τον παραπάνω Ειδικό Κανονισμό Λιμένα Θεσ/νίκης 
αριθ. 31. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΘΕΣ/ΝΙΚΗΣ 
ΑΡΙΘ. 31 

Τροποποίηση της παραγρ. 3 του άρθρου 22 και της παραγρ. 3(Α) του 
άρθρ. 25 του αριθ. 22 Ειδικού Κανονισμού Λιμένα Θεσ/νίκης (ΦΕΚ 
486 Β/1986) «περί πλωτών μέσων αναψυχής». 

Ο ΚΕΝΤΡΙΚΟΣ ΛΙΜΕΝΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

α. Τις διατάξεις του δια τον από 9 Ιουνίου 1984 Β.Δ. Κωδικοποιηθέ- 
ντος Νόμου 499/1947 «περί πειθαρχικής εξουσίας των προϊσταμένων 
Λιμενικών Αρχών» (ΦΕΚ 162Α/48) συνδυαζόμενες με τα άρθρα 141- 
157 του Ν.Δ. 187/73 με το οποίο κυρώθηκε ο Κώδικας Δημοσίου 
Ναυτικού Δικαίου (ΦΕΚ 261Α/73). 

β. Τις διατάξεις του Ν.Δ. 444/70 «περί αρμοδιότητας ΑΣ και σχέ¬ 
σεων προς τας αρμοδιότητας των σωμάτων Ασφαλείας» (ΦΕΚ 93Α/ 
70). 

γ. Τις αριθ. 3121.1/2298/14,4.88 και 061155/5/88 δ/γές 
ΥΕΝ/ΔΔΑ 2ο αποφασίζουμε: 


Άρθρο 1 
Όρια ισχύος 

Ο παρών Ειδικός Κανονισμός Λιμένα Θεσ/νίκης ισχύει στη χερσαία 
και θαλάσσια ζώνη του λιμένα στους λιμένες και όρμους και τη θαλάσσια 
έκταση της περιοχής δικ/σίας της Λιμενικής Αρχής Θεσ/νίκης και των 
υφισταμένων Λιμενικών Τμημάτων - Λιμενικών Σταθμών και Υπαλλή¬ 
λων Λιμένα, καθώς αυτή καθορίζεται από τις κείμενες διατάξεις. 

Άρθρο 2 

Η παράγρ. 3 του άρθρ. 22 του αριθ. 22 ΕΚΑΘ (ΦΕΚ 486 Β/86) 
τροποποιείται και έχει ως εξής «3 Εάν η εγκατάσταση των σκαφών ή 
άλλων μέσων αναψυχής γίνεται σε χώρο τον οποίο εκμεταλλεύονται οι¬ 
κονομικά διάφοροι οργανισμοί (π.χ. ΕΟΤ, Δήμοι, Κοινότητες κ.λπ.) η 
Λιμενική Αρχή κοινοποιεί στους Οργανισμούς αυτούς αντίγραφα των 
χορηγούμενων αδειών εκμίσθωσης». 

Άρθρο 3 

Η παράγρ. 3(Λ) του άρθ. 25 του αριθ. 22 ΕΚΑΘ (ΦΕΚ 486Β/86) 
τροποποιείται και έχει ως εξής: 

«Α. Να είναι απόφοιτος γυμνασίου ή τριών τάξεων του παλαιού εξα¬ 
ταξίου γυμνασίου ή άλλης ισότιμης αναγνωρισμένης σχολής εσωτερικού 
ή εξωτερικού». 


Άρθρο 4 
Κυρώσεις 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα της Κυβερνήσεως και η 
εκτέλεσή του ανατίθεται στα Λιμενικά Όργανα ανεξάρτητα από τις συ- 
ντρέχουοες ποινικές ή αστικές ευθύνες κατά την ισχύουσα νομοθεσία 
υπόκεινται στις κυρώσεις του άρθρ. 157 του Ν.Δ. 187/73 (ΦΕΚ 
261Α/73) όπως τροποποιήθηκε με το Π.Δ. 207/85 (ΦΕΚ 760Α/ 
85). 

Θεσσαλονίκη, 26 Μαΐου 1988 

Ο Κεντρικός Λιμενάρχης 
Πλοίαρχος Λ.Σ. Α. ΜΑΝΩΛΑΚΟΣ 

β. Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 2 Οκτωβρίου 1989 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

Αριθ.' 252/89 (18) 

Έγκριση Ειδικού Κανονισμού Λιμένα Σπετσών αριθ. 15. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «Περί Κώδικος 
Δημοσίου Ναυτικού Δικαίου». 

2. Το έγγραφο του Νομάρχη Πειραιά αριθ. 23879/19.9.1989. 

3. Το σχέδιο του Ειδικού Κανονισμού Λιμένα Σπετσών που μας υπο¬ 
βλήθηκε με την αναφορά της Λιμενικής Αρχής Σπετσών αριθ. 3131/ 
1/89/5.5.89 και επειδή, με τις παραπάνω διατάξεις ρυθμίζονται θέ¬ 
ματα, που κανονίζουν την εύρυθμη λειτουργία του Λιμένα, αποφασί¬ 
ζουμε: 

Άρθρο «μόνο 

α) Εγκρίνουμε τον παρακάτω Ειδικό Κανονισμό Λιμένα Σπετσών 
αριθ. 15. 

ΕΙΔΙΚΟΣ ΚΑΝΟΝΙΣΜΟ ΛΙΜΕΝΑ ΣΠΕΤΣΩΝ 
ΑΡΙΘ. 15 

Συμπλήρωση άρθρου 66 του Γενικού Κανονισμού Λιμένα Σπετσών 

(ΦΕΚ 462 Β712.5.78). 

Ο ΛΙΜΕΝΑΡΧΗΣ ΣΠΕΤΣΩΝ 
Έχοντας υπόψη: 

α. Τις διατάξεις δια του από 9 Ιουνίου 1948 Β,Δ. κωδικοποιηθέντος 
Νόμου 499/1947 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162 Α'), συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Δημοσίου Ναυτι¬ 
κού Δικαίου (ΦΕΚ 261 Α’/73). 

β. Τις διατάξεις του Ν.Δ. 444/70 «περί αρμοδιότητος ΛΣ και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 93 Α’), 
αποφασίζουμε: 

Άρθρο 1 

Ο Ειδικός αυτός Κανονισμός λιμένα ισχύει στη χερσαία και θαλάσσια 
ζώνη του, τους λιμένες, τους όρμους, καθώς και τη θαλάσσια έκταση 
της περιοχής δικαιοδοσίας της Λιμενικής Αρχής και των υφισταμένων 
της Λιμενικών Σταθμών και Υπαλλήλων Λιμένα, καθώς αυτή καθορί¬ 
ζεται από τις κείμενες διατάξεις. 

Άρθρο 2 

Στο άρθρο 66 του Γενικού Κανονισμού Λιμένα Σπετσών (ΦΕΚ 462 
Β'/12.5.78) προστίθεται παράγραφος 4 ως ακολούθως: 

«4. Κατ’ εξαίρεση των οριζομένων στην παράγραφο Ια, επιτρέπεται 
η χορήγηση και μόνο των αιτουμένων ατομικών επαγγελματικών 
αδειών αλιείας σε άτομα με βεβαρυμένο ποινικό μητρώο, εφόσον από 
την τέλεση του ποινικού αδικήματος έχει παρέλθει τριετία για τα πλημε- 
λήμματα και δεκαετία για τα κακουργήματα και δεν είναι υπότροπα για 
τα συγκεκριμένα αδικήματα που αναφέρονται στο παρόν άρθρο». 

Άρθρο 3 

Οι παραβάτες του παρόντος του οποίου η ισχύς αρχίζει από τη δημο¬ 
σίευσή του στην Εφημερίδα της Κυβέρνησης και η εκτέλεσή του ανατί¬ 
θεται στα Λιμενικά Όργανα, ανεξάρτητα από τις προβλεπόμενες από 
την κείμενη νομοθεσία αστιεκς και ποινικές κυρώσεις, υπόκεινται και 
στις κυρώσεις του άρθρου 157 του Ν.Δ. 187/73 (ΦΕΚ 261 Α'/73) με 
το οποίο κυρώθηκε ο Κώδικας Δημοσίου Ναυτικού Δικαίου, όπως τρο¬ 
ποποιήθηκε με το Π.Δ. 207/85 (ΦΕΚ 760 Α'/3.5.85). 

Σπέτσες, 5 Μαΐου 1989 
Ο Λιμενάρχης 

Υποπλοίαρχος Λ.Σ. ΑΝΑΣΤ. ΜΑΝΙΤΑΡΑΣ 

β) Ορίζουμε ημερομηνία έναρξης ισχύος αυτού, την ημέρα δημοσίευ¬ 
σής του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 2 Οκτωβρίου 1989 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 


Αριθ. 254/89 (19) 

Έγκριση του ειδικού κανονισμού του Λιμένα Σπετσών αριθμ. 17. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του αρ. 156 του Ν.Δ. 187/73 «περί Κώδικα Δημο¬ 
σίου Ναυτικού Δικαίου». 

2. Το έγγραφο του Νομάρχη Πειραιά Δ/ση Εσωτερικών Τμήμα 
Αποκέντρωσης αριθμ. 16495/6.7.1989. 

3. Το σχέδιο του Ειδικού Κανονισμού του Λιμένα Σπετσών που μας 
υποβλήθηκε με την αναφορά της Λιμενικής Αρχής Σπετσών αριθμ. 17/ 
5.6.1989 και επειδή με τις παραπάνω διατάξεις ρυθμίζονται θέματα, 
που κανονίζουν την εύρυθμη λειτουργία του λιμένα, αποφασίζουμε: 

Άρθρο Μόνο 

α. Εγκρίνουμε τον παρακάτω Ειδικό Κανονισμό του Λιμένα Σπετσών 
αριθμ. 17/5.6.1989. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΣΠΕΤΣΩΝ 
ΑΡΙΘ. 17/5.6.1989 

Κανονισμός για τα μέτρα ασφαλείας κατά τις διενεργούμενες στις εγκα¬ 
ταστάσεις εργασίας φόρτωσης ή εκφόρτωσης υγρών χύμα ουσιών, 
υγροποιημένων αερίων που μεταφέρονται με δεξαμενόπλοια και των 
καταλοίπων τους από/σε βυτιοφόρα οχήματα. 

Ο ΛΙΜΕΝΑΡΧΗΣ ΣΠΕΤΣΩΝ 
Έχοντας υπόψη: 

α. Τις διατάξεις του δια του από 9 Ιουνίου 1948 Β.Δ. Κωδικοποιηθέ- 
ντος Νόμου 499/1947 «περί πειθαρχικής εξουσίας των Προϊσταμένων 
Λιμενικών Αρχών» (ΦΕΚ 162 Α) συνδυαζόμενες με τα άρθρα 141 - 
157 του Ν.Δ. 187/73 με το οποίο κυρώθηκε ο Κώδικας Δημόσιου 
Ναυτικού Δικαίου (ΦΕΚ 261 Α/73). 

β. Τις διατάξεις του Ν.Δ. 444/70 «περί αρμοδιότητας Λ.Σ. και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39/Α), 
αποφασίζουμε: 

Άρθρο 1 
Όρια ισχύος 

Ο Ειδικός αυτός Κανονισμός Λιμένα ισχύει στη χερσαία και θαλάσσια 
ζώνη του, τους λιμένες, τους όρμους και τη θαλάσσια έκταση της περιο¬ 
χής δικαιοδοσίας της Λιμενικής Αρχής και των υφισταμένων των Λιμε¬ 
νικών Σταθμών και Υπαλλήλων Λιμένα, όπως αυτή καθορίζεται από 
τις κείμενες διατάξεις. 

Άρθρο 2 

Εφαρμογή του Κανονισμού 

1. Ο Ειδικός αυτός Κανονισμός Λιμένα εφαρμόζεται κατά τις εργα¬ 
σίες φόρτωσης ή εκφόρτωσης υγροποιημένων αερίων, υγρών χύμα ου¬ 
σιών και των καταλοίπων τους από/σε Ελληνικής ή ξένης σημαίας δε¬ 
ξαμενόπλοια σε/από βυτιοφόρα οχήματα. 

2. Οι παρακάτω διατάξεις αφορούν: 

(α) τις χύμα υγρές χημικές ουσίες που επιτρέπεται να μεταφέρονται 
σε χημικά δεξαμενόπλοια, 

(β) τα κατάλοιπα των παραπάνω χημικών ουσιών, 

(γ) τα χύμα υγροποιημένα αέρια που επιτρέπεται να μεταφέρονται σε 
υγραεριοφόρα δεξαμενόπλοια και 

(δ) τις υπόλοιπες υγρές ουσίες που επιτρέπεται να μεταφέρονται με 
δεξαμενόπλοια. 

3. Οι παρακάτω διατάξεις δεν αφορούν: 

3.1 Τις εργασίες φόρτωσης ή εκφόρτωσης ύδατος, υγρών τροφίμων 
και ποτών που μεταφέρονται με δεξαμενόπλοια από/σε βυτιοφόρα οχή¬ 
ματα. 

3.2 (α) Το χύμα αργό πετρέλαιο που μεταφέρεται σε πετρελαιοφόρα 
δεξαμενόπλοια. 

(β) Τα υγρά καύσιμα προϊόντα του αργού πετρελαίου που μεταφέρο- 
νται σε πετρελαιοφόρα δεξαμενόπλοια. 

(γ) Τα πετρελαιοειδή κατάλοιπα των πλοίων. 

Τα θέματα της παραγράφου 3.2 αντιμετωπίζονται στο άρθρο 20 του 

Ειδικού Κανονισμού Λιμένα για την φόρτωση και εκφόρτωση επικινδύ¬ 
νων φορτίων. 

Άρθρο 3 

Ορισμοί 

I. Για την εφαρμογή του Κανονισμού αυτού νοούνται ως: 

1. Ουσίες: Οι μεμονωμένες ουσίες ή μίγματα αυτών. 

2. Εύφλεκτες υγρές ουσίες: Οι ουσίες που σε δοκιμή κλειστού δοχείου 
έχουν σημείο ανάφλεξης 60°0 και κάτω. 

3. Τοξικές υγρές ουσίες: Αυτές που στον Διεθνή Ναυτιλιακό Κώδικα 
Επικινδύνων Φορτίων του Διεθνούς Ναυτιλιακού Οργανισμού προβλέ- 
πεται να φέρουν σήμανση της κλάσης 6.1 (νεκροκεφαλή). 

4. Ουσίες κατηγορίας (1) : Οι υγρές ουσίες που δεν είναι εύφλεκτες 
ούτε τοξικές και δεν περιλαμβάνονται στον πίνακα του Κεφαλαίου 17 
του Διεθνή Κώδικα για την κατασκευή και εξοπλισμό των πλοίων που 
μεταφέρουν επικίνδυνα χημικά χύμα (ΙΒΟ ΟΟϋΕ) ΝΔ 126/87 ΦΕΚ 
70 Α/25.5.87. 

5. Ουσίες κατηγορίες (II): Οι υγρές ουσίες που χαρακτηρίζονται τοξι¬ 
κές (Τ) στη στήλη (Θ) του πίνακα του Κεφαλαίου 17 του παραπάνω κώ¬ 
δικα και γενικά υγρές ουσίες που είναι τοξικές. 

6. Ουσίες κατηγορίας (III): Οι υγρές ουσίες που χαρακτηρίζονται εύ¬ 
φλεκτες (Γ) και δεν χαρακτηρίζονται τοξικές (Τ) στη στήλη (Θ) του πί¬ 
νακα του Κεφαλαίου 17 του παραπάνω Κώδικα, έχουν σημείο ανάφλε¬ 
ξης άνω των 23 ° 0 σε δοκιμή κλειστού δοχείου και γενικά υγρές ουσίες 
που είναι εύφλεκτες (με σημείο ανάφλεξης άνω των 23 °0 σε δοκιμή 
κλειστού δοχείου) και δεν είναι τοξικές. 

7. Ουσίες κατηγορίας (IV): Οι υγρές ουσίες που χαρακτηρίζονται εύ¬ 
φλεκτες (Γ) και δεν χαρακτηρίζονται τοξικές (Τ) στην στήλη (0) του πί¬ 
νακα του Κεφαλαίου 17 του παραπάνω Κώδικα, έχουν σημείο ανάφλε¬ 
ξης κάτω των 23 0 0 σε δοκιμή κλειστού δοχείου και γενικά υγρές ουσίες 
που είναι εύφλεκτες (με σημείο ανάφλεξης κάτω των 23 °0 σε δοκιμή 
κλειστού δοχείου) και δεν είναι τοξικές. 

8. Ουσίες κατηγορίας (V): Οι υγρές ουσίες που περιλαμβάνονται στον 
πίνακα του Κεφαλαίου 17 του παραπάνω κώδικα και δεν χαρακιτηρίζο- 
νται ούτε εύφλεκτες (Γ) ούτε τοξικές (Τ) στη στήλη (Θ) αυτού. 

II. Σε περίπτωση αμφισβητήσεων ως προς την εφαρμογή των Κωδί¬ 
κων ή σε περίπτωση μη ταξινομημένων ουσιών αποφαίνεται ως προς 
την τοξικότητα το Γενικά Χημείο του Κράτους (Δ27). 

Άρθρο 4 

Υγρές ουσίες κατηγορίας (I) 

Επιτρέπεται η φόρτωση ή εκφόρτωση δεξαμενοπλοίων από/σε βυτιο¬ 
φόρα οχήματα χύμα υγρών ουσιών κατηγορίας (I) με τις εξής προϋπο¬ 
θέσεις: 

1. Οι σωλήνες φόρτωσης ή εκφόρτωσης πρέπει: 

(α) να είναι κατάλληλοι βάσει πιστοποιητικών, για το συγκεκριμένο 
φορτίο και σύμφωνοι με τα Διεθνή πρότυπα, 

(β) να μην παρουσιάζουν διαρροή και 

(γ) να ελέγχονται ετησίως με υδραυλική δοκιμή και η πίεση δοκιμής 
στον έλεγχό τους να είναι μιάμιση φορά της πίεσης λειτουργίας τους. 0 
έλεγχος θα αποδεικνύεται από σχετικό πιστοποιητικά και με εγγραφή σε 
ειδικό βιβλίο δοκιμών. 

2. Οι φορτώσεις ή εκφορτώσεις πρέπει να γίνονται με ευθύνη των 
πλοιάρχων των δεξαμενοπλοίων και των οδηγών των βυτιοφόρων οχη¬ 
μάτων. 

3. Στις άδειες κυκλοφορίας των βυτιοφόρων οχημάτων αναγράφο¬ 
νται οι ουσίες που επιτρέπονται να μεταφέρονται με αυτά, (εφόσον προ- 
βλέπεται από τις ισχύουσες διατάξεις του Υπουργείου Μεταφορών και 
Επικοινωνιών) και τα βυτιοφόρα οχήματα πρέπει να είναι εφοδιασμένα 
με άδεια κυκλοφορίας για την μεταφορά των υγρών ουσιών. 

4. Τα βυτιοφόρα οχήματα να έχουν ισχύον Δελτίο Τεχνικού Ελέγχου 
του οχήματος και του μέσου μεταφοράς (βυτίου) σύμφωνα με τις εκά- 
στοτε ισχύουσες διατάξεις του Υπουργείου Μεταφορών και Επικοινω¬ 
νιών. 

5. Οι περιοχές λιμένος που επιτρέπεται να εκτελούνται οι εργασίες 
αυτές θα απέχουν το μακρύτερο δυνατόν από τους επίσημα αναγνωρι¬ 
σμένους οικισμούς και θα καθορίζονται από το Συμβούλιο του Οργανι¬ 
σμού λιμένος ή τη Λιμενική Επιτροπή με την έναρξη ισχύος του Κανονι¬ 
σμού αυτού. 

6. Τα δεξαμενόπλοια που επιτρέπεται να φορτοεκφορτώνουν απά/σε 
βυτιοφόρα οχήματα θα πληρούν τις εξής προϋποθέσεις: 


(α) θα περιέχουν τόση ποσότητα φορτίου ώστε για το συγκεκριμένο 
σημείο που επελέγει να πληρούνται οι αποστάσεις που προκύπτουν από 
την εφαρμογή του άρθρου 20 του Ειδικού Κανονισμού Λιμένα για τα 
επικίνδυνα φορτία και 

(β) θα περιέχουν ένα είδος φορτίου ή περισσότερα είδη φορτίου που 
από τον κανονισμό αυτόν, επιτρέπεται να φορτώνονται ή εκφορτώνονται 
από/σε δεξαμενόπλοια σε/από βυτιοφόρα οχήματα. 

Άρθρο 5 

Υγρές ουσίες κατηγοριών (II) και (IV) 

Απαγορεύεται ηφόρτωση ή εκφόρτωση δεξαμενοπλοίων από/σε βυ¬ 
τιοφόρα οχήματα χύμα υγρών ουσιών των κατηγοριών (II) και (IV). 

Άρθρο 6 

Υγρές ουσίες κατηγορίας (III) 

Επιτρέπεται η φόρτωση ή εκφόρτωση δ/πλοίων σε/από βυτιοφόρα 
οχήματα υγρών ουσιών κατηγορίας (III) από την 1η Σεπτεμβρίου έως 
και την 31η Μαΐου κάθε έτους με τις εξής προϋποθέσεις: 

1, να εφαρμόζονται οι διατάξεις του άρθρου 20 του Ειδικού Κανονι¬ 
σμού Λιμένα για τη φόρτωση και εκφόρτωση επικινδύνων φορτίων και 

2. να εφαρμόζονται οι προϋποθέσεις που απαιτούνται για τις υγρές 
ουσίες της κατηγορίας (I) στο άρθρο 4. 

Οι εργασίες αυτές για τις ουσίες της κατηγορίας (III) το διάστημα 
από 1η Ιουνίου έως 31 Αυγούστου κάθε έτους απαγορεύονται. 

Άρθρο 7 

Υγρές ουσίες κατηγορίας (V) 

Επιτρέπεται η φόρτωση ή εκφόρτωση δεξαμενοπλοίων από/σε βυτιο¬ 
φόρα οχήματα υγρών ουσιών Κατηγορίας (V) με τις εξής προϋποθέσεις: 

1. να εφαρμόζονται οι προϋποθέσεις που απαιτούνται για τις υγρές 
ουσίες της κατηγορίας I στο άρθρο 4 και 

2. το προσωπικό (ξηράς - πλοίου) που ασχολείται με την φορτοεκ¬ 
φόρτωση σε όλη τη διάρκεια των εργασιών πρέπει να φέρει τον εξοπλι¬ 
σμό που αναφέρεται στη στήλη (ιβ) του παραπάνω Κώδικα (ΙΒΟ 

οοοε). 

Άρθρο 8 

Κατάλοιπα των ουσιών των παραπάνω κατηγοριών (I, II, III, IV, V) 

Κατ’ εξαίρεση των ισχυουσών διατάξεων περί υποδοχής καταλοίπων 
επιτρέπεται η φόρτωση ή εκφόρτωση από/σε δεξαμενόπλοια σε/από 
βυτιοφόρα οχήματα καταλοίπων των ουσιών της κατηγορίας I, III και 
V εφαρμοζομένων των αντιστοίχων διατάξεων του κανονισμού αυτού 
που αναφέρονται στη κατηγορία των ουσιών από τις οποίες προέρχο¬ 
νται. 

Άρθρο 9 

Χύμα Υγροποιημένα αέρια 

Απαγορεύεται η φόρτωση ή εκφόρτωση χύμα υγροποιημένων αερίων 
που μεταφέρονται με δεξαμενόπλοια σε/από βυτιοφόρα οχήματα. 

Άρθρο 10 
Γενική απαγόρευση 

Απαγορεύεται η φόρτωση ή εκφόρτωση χύμα χημικών ουσιών των 
κατηγοριών 1,111 και V που μεταφέρονται με δεξαμενόπλοιο σε/από βυ¬ 
τιοφόρα οχήματα εφόσον στον ίδιο Νομό και σε όμορους Νομούς, όπου 
υπάρχει οδική επικοινωνία με την αιτούμενη περιοχή φορτοεκφόρτω¬ 
σης, λειτουργεί κατάλληλη επαρκής και διαθέσιμη μόνιμη εγκατάσταση 
με μόνιμο σύστημα σωληνώσεων για την υποδοχή των ουσιών αυτών, 
απευθείας από/σε δεξαμενόπλοια. 

Η ύπαρξη δεξαμενών στους Νομούς και η καταλληλότητα αυτών, θα 
αποδεικνύεται με, βεβαίωση δωδεκάμηνης ισχύος που θα χορηγούν οι 

αρμόδιες Νομαρχίες. Από τις Νομαρχίες επίσης θα βεβαιώνεται η επάρ¬ 
κεια και διαθεσιμότητα αυτών των δεξαμενών, 

Άρθρο 11 

Αναστολή ισχύος του παρόντος Κανονισμού 

Ο Κανονισμός αυτός δεν ισχύει ύστερα από Απόφαση του Υπουργού 
Εμπορικής Ναυτιλίας: 

(α) σε περιπτώσεις κρίσης ή πολέμου και 

(β) σε περιπτώσεις κατάστασης έκτακτης ανάγκης κατά την έννοια 
του Π.Δ. 17/1974. «Περί πολιτικής σχεδιάαεως εκτάκτου ανάγκης». 

Τελικές διατάξεις 

Οι παραβάτες του παρόντος, η ισχύς του οποίου αρχίζει από τη δημο¬ 
σίευσή του στην Εφημερίδα της Κυβερνήσεως και η εκτέλεσή του ανατί¬ 
θεται στα Λιμενικά Όργανα της Υπηρεσίας μας, ανεξάρτητα από τις 
αστικές και ποινικές ευθύνες σύμφωνα με την κείμενη νομοθεσία υπόκει- 
νται και στις κυρώσεις του άρθρου 157 του Ν.Δ. 187/73 (ΦΕΚ 261/ 
Α/73) με το οποίο κυρώθηκε ο Κώδικας Δημοσίου Ναυτικού Δικαίου, 
όπως τροποποιήθηκε με το Π.Δ. 207/85 (ΦΕΚ 76Α/3.5.85). 

Σπέτσες, 5 Ιουνίου 1989 

Ο Λιμενάρχης ΣΠΕΤΣΩΝ 
Υποπλοίαρχος Λ.Σ. ΑΝΑΣΤ. ΜΑΝΙΤΑΡΑΣ 

β) Ορίζουμε ημερομηνία έναρξης ισχύος του κανονισμού αυτού, την 
ημέρα δημοσίευσής του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 2 Οκτωβρίου 1989 

ο ΥΠΟΥΡΓΟΙ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

ν ♦ 

ΑΓ0ΡΑΝ 0Μ1ΚΕΣ ΔΙ ΑΤΑΞΕΙΣ 

Αριθ. Α2-10502 (20) 

Χορήγηση μέρους 1ου Χονδρεμπορικού Κέρδους από τον Α' στον Β' 

χονδρέμπορο, κατά την διακίνηση και εμπορία ειδών της κατηγο¬ 
ρίας των διατιμημένων ή ελεγχόμενου κέρδους. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπ’ όψη: 

1. Τον Ν. 1558/85 «Κυβέρνηση - Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπορίου» όπως 
τροποποιήθηκε με το Π.Δ. 408/89. 

3. Το Ν.Δ. 136/46 «περί Αγορανομικού Κώδικος» όπως τροποποι¬ 
ήθηκε. 

4. Την Α.Δ. 14/89 «σχετικά με κωδικοποίηση Αγορανομικών Δια¬ 
τάξεων, που εκδόθηκαν μέχρι 16.2.89» όπως τροποποιήθηκε. 

5. Την ανάγκη διευκόλυνσης της διακίνησης και εμπορίας αγαθών 
της κατηγορίας των διατιμημένων ή ελεγχομένου κέρδους, μέσω της 
χορήγησης μέρους του 1ου χονδρεμπορικού κέρδους από τον Α' στον Β' 
χονδρέμπορο, χωρίς από την ρύθμιση αυτή να τίθεται θέμα ουσιώδους 
επιβάρυνσης των τιμών καταναλωτή. 

6. Τα σχετικά αιτήματα των ενδιαφερομένων, αποφασίζουμε: 

ΑΡΘΡΟ 1 

Μετά το άρθρο 7 του Κεφαλαίου I της Αγορανομικής Διάταξης 14/ 
89, προστίθεται άρθρο 7α, ως εξής: 

«Άρθρο 7α. 

Χορήγηση μέρους 1ου χονδρεμπορικού κέρδους από τον Α' στον Β' 
χονδρέμπορο. 

1) Χονδρέμποροι, που εισάγουν από το εξωτερικό ή αγοράζουν από 
εγχώριες πηγές είδη της κατηγορίας «διατιμημένα ή ελεγχομένου κέρ¬ 
δους», επιτρέπεται να τα πωλούν με τιμολόγια σε Β' διακινητή χονδρέ¬ 
μπορο, χορηγώντας σ’ αυτόν, κατόπιν συμφωνίας, μέρος του ισχύοντος 
1ου χονδρεμπορικού κέρδους, είτε αυτό ορίζεται σαν ποσοστιαίο (%) 
είτε σαν δραχμικό. 

2) Αν συντρέχει η παραπάνω περίπτωση, η τιμή χονδρικής πώλησης 
του Β’ διακινητή χονδρέμπορα διαμορφώνεται σύμφωνα με τα υποδείγ¬ 
ματα των παρακάτω πινάκων 1 και 2: 


ΠΙΝΑΚΑΣ I 


Όταν ισχύει ποσοστιαίο κέρδος 

Έστω το Ιο χονδρεμπορικό κέρδος (π.χ.) 8% και συμφωνείται να 
μοιρασθεί σε (π.χ.) 5% για τον Α' και 3% για τον Β' χονδρέμπορο. 


ΠΑΡΑΔΕΙΓΜΑ 

Νόμιμο κόστος κτήσης του Α' δρχ. 400 

Κέρδος που εισπράττει ο Α' 5% » 20 


Τιμή πώλησης του Α’ στον Β’ » 420 

Αναλογούν ΦΠΑ 6 % » 25,20 


Πληρωτέο ποσό του Β' στον Α' » 445,20 

Νόμιμο κόστος κτήσης του Β' » 420 

Κέρδος που εισπράττει ο Β 3% » 12,60 


Τιμή πώλησης του Β' 
αναλογούν ΦΠΑ 6% 

Τελική τιμή του Β’ με ΦΠΑ 

ΠΙΝΑΚΑΣ 2 


432,60 

26 


458,60 


Όταν ισχύει δραχμικό κέρδος 

Έστω ότι το Ιο χονδρεμπορικό κέρδος (π.χ.) δρχ. 15 και συμφωνεί- 
ται να μοιρασθεί σε (π.χ.) δρχ. 10 για τον Α’ και δρχ. 5 για του Β' χον¬ 
δρέμπορο. 

ΠΑΡΑΔΕΙΓΜΑ 

Νόμιμο κόστος κτήσης του Α' δρχ. 400 

Κέρδος που εισπράττει ο Α’ » 10 


Τιμή πώλησης του Α’ στον Β’ » 410 

Αναλογούν ΦΠΑ 6 % » 24,60 


Πληρωτέο ποσό του Β' στον Α' » 434,60 

Νόμιμο κόστος κτήσης του Β' » 410 

Κέρδος που εισπράττει ο Β' » 5 


Τιμή πώλησης του Β' » 415 

Αναλογούν ΦΠΑ 6 % » 24,90 


Τελική τιμή του Β' με ΦΠΑ » 439,90 


3) Απαγορεύεται για οποιονδήποτε λόγο η επιβάρυνση της τιμής πώ¬ 
λησης του Β’ διακινητή χονδρέμπορο, πλην του ΦΠΑ και προκειμένου 
για τον Ν. Δωδεκανήαου του ειδικού φόρου. 

4) Κατ’ εξαίρεση της παραπάνω απαγόρευσης, επιτρέπεται στον Β' 
διακινητή χονδρέμπορο υπολογίζει στο νόμιμο κόστος κτήσης του εί¬ 
δους τα μεταφορικά έξοδα που τυχόν πλήρωσε κατά την μεταφορά του 
είδους, υπό την προϋπόθεση όμως ότι η έδρα της επιχείρησής του είναι 
σε διαφορετικό Νομό από την έδρα του Α' χονδρεμπόρου. 

5) Δεν θεωρείται επίτευξη 2ου χονδρεμπορικού κέρδους, το μέρος του 
1ου χονδρεμπορικού κέρδους που χορηγεί ο Α' χονδρέμπορος στον Β' 
διακινητή χονδρέμπορο». 

ΑΡΘΡΟ 2 

1 Μετά την παράγραφο 7 του άρθρου 13 του Κεφαλαίου I της Αγορα¬ 
νομικής Διάταξης 14/89, προστίθεται παράγραφο 8, ως εξής: 

«8) Κατά τον διαμοιρασμό του 1ου χονδρεμπορικού κέρδους, σύμ¬ 
φωνα με τους ορισμούς του άρθρου 7α της παρούσας, υποχρεού- 
νται: 

α) Ο Α' χονδρέμπορος να αναγράφει στο τιμολόγιο πώλησης, που εκ¬ 
δίδει προς τον Β' διακινητή χονδρέμπορο, την ένδειξη «ΕΙΣΠΡΑ- 
ΧΘΗΚΕ ΜΕΡΟΣ ΤΟΥ ΧΟΝΔΡΕΜΠΟΡΙΚΟΥ ΚΕΡΔΟΥΣ (π.χ.) 5% 
ή δρχ. 10», κατά περίπτωση ισχύοντος ποσοστιαίου ή δραχμικού κέρ¬ 
δους. 

β) Ο Β’ διακινητής χονδρέμπορος να αναγράφει στο τιμολόγιο πώλη¬ 
σης, που εκδίδει προς τρίτους, την ένδειξη «ΧΟΡΗΓΗΘΗΚΕ ΜΕΡΟΣ 
ΤΟΥ ΧΟΝΔΡΕΜΠΟΡΙΚΟΥ ΚΕΡΔΟΥΣ (π.χ.) 3% ή δρχ. 5», κατά πε¬ 
ρίπτωση ισχύοντος ποσοστιαίου ή δραχμικού κέρδους». 

ΑΡΘΡΟ 3 

I. Οι παραβάτες των ρυθμίσεων της παρούσας, που ισχύει σε όλη την 
Χώρα από την επομένη της ανακοίνωσής της στον ημερήσιο τύπο, διώ¬ 
κονται και τιμωρούνται σύμφωνα με τον ισχύοντα Αγορανιμικό Κώ¬ 
δικα. 


Η απόφαση αυτή να δημοσιευθεΐ στην Εφημερίδα της Κυβερνήαεως 
και ν* ανακοινωθεί στον ημερήσιο τύπο. 

Αθήνα, 6 Οκτωβρίου 1989 

Ο ΥΠΟΥΡΓΟΣ 

ΑΝΔΡ. ΑΝΔΡΙΑΝΟΠΟΥΛΟΣ 




_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το -1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.30' 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ <3Β 


ΧΡΗΣΙΜΕΣ ΠΛΗΡΟΦΟΡΙΕΣ 


Πώληση ΦΕΚ όλων των Τευχών Καποδιστρίου 25 τηλ.: 52.39.762 
* ΒΙΒΛΙΟΘΗΚΗ: Σολωμού 51 τηλ.: 52.48.188 
Για φωτοαντίγραφα παλαιών τευχών στην οδό Σολωμού 51 τηλ.: 52.48.141 
Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 

α) Για το Τεύχος Α' 
β) » » » Β' 

γ) » » » Γ' 

δ) » » » Δ' 

ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. & Ε.Π.Ε. 

ια) Για όλα τα Τεύχη 


7.000 

10.000 

4.000 

10.000 

8.000 

4.000 

2.000 

5.000 

1.000 

20.000 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















